ANEXA LA HCLMT nr._____________________
SCHEMA DE AJUTOR DE MINIMIS PRIVIND DEZVOLTAREA REGIONALA
”CLADIREA VERDE”
I. DISPOZIŢII GENERALE

Art.1 (1) Prezenta procedură instituie o schemă de ajutor de minimis privind dezvoltarea regionala denumită :  ”CLADIREA VERDE” 
(2) Acordarea ajutorului de minimis în cadrul prezentei scheme se va face numai cu respectarea criteriilor privind ajutorul de minimis stipulate în Regulamentul Comisiei Europene nr.1998/2006 privind aplicarea art.87 si art.88 din Tratatul de Instituire a Comunităţii Europene în cazul ajutoarelor de minimis, publicat în jurnalul oficial al Uniunii Europene O.J.L. 379/28.12.2006 (actual art.107 si art.108 din versiunea consilidată a Tratatului privind funcționarea Uniunii Europene, publicat în OJCL C83/30.03.2010).

(3) Prezenta schemă de ajutor nu intră sub incidenţa obligației de notificare către Comisia Europeană, în conformitate cu prevederile Regulamentului Comisiei Europene nr.1998/2006 privind aplicarea art.87 şi art..88 din Tratatul de Instituire a Comunităţii Europene în cazul ajutoarelor de minimis, publicat în jurnalul oficial al Uniunii Europene O.J.L. 379/28.12.2006. 

(4) Prezenta schemă se aplica pe raza administrativ-teritorială a municipiului Timişoara si va fi adoptată prin hotărâre a Consiliului Local.
II. OBIECTIVUL  SI SCOPUL SCHEMEI
Art.2. (1) Prezenta schemă are ca obiectiv dezvoltarea regionala, respectiv stimularea intreprinderilor de a proceda la valorificarea resurselor locale, imbunatatirii calitatii mediului inconjurator si cresterea conditiilor de viata in municipiul Timisoara, prin acordarea de reduceri la plata impozitului pe cladiri pentru cladiri ce au implementate masuri ce duc la cresterea calitatii vietii, inclusiv masuri de inalta eficientizare energetica.

(2) Scopul schemei este dezvoltarea economico-sociala durabila, protectia mediului inconjurator prin utilizarea eficienta a resurselor naturale, inclusiv masuri de economisire a energiei si utilizarea unor surse de energie regenerabile.
III. CADRUL LEGAL

Art. 3. La elaborarea prezentei proceduri au fost avute în vedere următoarele acte normative:
-  Legea nr. 571/2003 privind Codul fiscal, cu modificările şi completările ulterioare, art.286 alin.6;
-  Pct. 221^1 din Normele metodologice de aplicare a <LLNK 12003   571 10 202 286 31>art. 286 din Legea nr. 571/2003 privind Codul fiscal (HG nr.44/2004 actualizata);
- O.U.G. nr. 117/2006 privind procedurile naționale in domeniul ajutorului de stat, aprobată prin legea nr. 137/2007;

- Legea 31/1990 privind societăţile comerciale; Legea nr. 1/2005 privind organizarea şi funcţionarea cooperaţiei; OG nr.26/2000 privind asociatiile si fundatiile; Legea nr.489/2006 privind asociatiile religioase;
-  H.G. nr.651/2006 privind aprobarea politicii în domeniul ajutorului de stat în perioada 2006 – 2013;
-  Legea concurenței nr.21/1996 republicata, cu modificările și completările ulterioare;
 - Art.87 si art.88 din Tratatul de Instituire a Comunităţii Europene în cazul ajutoarelor de minimis, publicat în jurnalul oficial al Uniunii Europene O.J.L. 379/28.12.2006 (art.107 si art.108 din versiunea consilidată a Tratatului privind funcționarea Uniunii Europene, publicat în OJCL C83/30.03.2010);
 - Regulamentul Comisiei Europene nr.1998/2006 privind aplicarea art. 87 si art. 88 din Tratatul de Instituire a Comunităţii Europene in cazul ajutoarelor de minimis, publicat in jurnalul oficial al Uniunii Europene O.J.L. 379/28.12.2006; 

-  Legea nr. 372/2005 privind performanta energetica a cladirilor, republicata.
IV. DOMENIUL DE APLICAREA AL SCHEMEI

Art. 4 . Prezenta schemă se aplică întreprinderilor din toate sectoarele, cu exceptia:

a) întreprinderilor care îşi desfăşoară activitatea în sectoarele de pescuit şi acvacultura, reglementate de Regulamentul Consiliului (CE) nr. 104/2000 

b) întreprinderilor care îşi desfăşoară activitatea in producția primara a produselor agricole așa cum sunt enumerate în Anexa 1 la Tratatul Instituind Comunitatea Europeană;

c) întreprinderilor care îşi desfăşoară activitatea în transformarea şi comercializarea produselor agricole, așa cum sunt enumerate în Anexa 1 la Tratatul Instituind Comunitatea Europeană în următoarele cazuri:

· Când valoarea ajutorului este stabilită pe baza prețului sau a cantităţii produselor în cauza achiziţionate de la producătorii primari sau introduse pe piața de întreprinderile in cauza;

· Când ajutorul este condiționat de transferarea lui parţială sau integrală către producătorii primari;

d) activităților legate de export către state terțe sau State membre, respectiv ajutoarele legate direct de cantităţile exportate, ajutoarele destinate înfiinţării si funcționarii unei rețele de distribuție sau pentru alte cheltuieli curente legate de activitatea de export;

e) activităților care favorizează utilizarea produselor naționale in detrimentul celor importate;

f) întreprinderile care activează in sectorul cărbunelui, așa cum este definit in Regulamentul Comisiei Europene nr.1407/2002;

g) achiziționarii de vehicule pentru transport rutier de marfuri acordate întreprinderilor care efectueaza transport rutier de marfuri in contul tertilor;

h) întreprinderilor aflate in dificultate, definite conform Liniilor Directoare privind ajutorul de stat pentru salvarea si restructurarea întreprinderilor în dificultate, publicate în Jurnalul Oficial al Comunităţii Europene nr. C244/01.10.2004.
V. DEFINIREA TERMENILOR UTILIZAŢI

Art.5 În sensul prezentei proceduri următorii termeni se definesc astfel:
a) Produse agricole – desemnează produsele listate in Anexa 1 a Tratatului Comisiei Europene, cu excepţia produselor piscicole;
b) Transformarea produselor agricole – înseamnă o operaţiune asupra produsului agricol în urma căreia rezultă de asemenea un produs agricol, cu excepţia activităţilor agricole necesare preparării unui produs animal sau vegetal pentru prima vânzare;
c) Comercializarea produselor agricole – înseamnă deţinerea sau expunerea în vederea vânzării, oferirea spre vânzare, livrarea sau orice alte forme de introducere pe piaţă, cu excepţia primei vânzări de către un producător primar către revânzători sau operatori şi a oricărei activităţi constând în prepararea unui produs în vederea primei vânzări; o vânzare de către un producător primar către consumatorii finali este considerată comercializare, în cazul în care se desfăşoară în localuri distincte, rezervate acestei activităţi;
d) Rata de actualizare – este rata de referinţă stabilita de către Comisia Europeană pentru România pe baza unor criterii obiective şi publicata în jurnalul Oficial al Uniunii Europene şi pe Internet.
e) Furnizor – în cadrul prezentei scheme, este Municipiul Timisoara prin Consiliul Local al Municipiului Timişoara;
f) Întreprindere – orice entitate implicata intr-o activitate economica, indiferent de forma legala a acesteia;
g) Asociatie sau Fundatie – persoana juridica de drept privat fără scop patrimonial;
h) Alocare specifica individuala – reprezintă valoarea totala a scutirii la plata majorărilor de întârziere aferente impozitelor şi taxelor locale, care poate fi acordata unui beneficiar în cazul prezentei scheme de ajutor de minimis;
i) Investiţie – valoarea capitalizata a clădirilor construite in baza unei autorizaţii de construire in condiţiile legii;
j) Investitor – persoana juridica romana, organizata conform Legii nr.31/1990 privind societăţile comerciale, cu modificările si completările ulterioare;
k) Profil de activitate – reprezintă activitatea desfăşurata de investitor corespunzător clasificaţiei activităţilor din economia naţională cu ponderea cea mai mare înscrisă în situaţiile financiare ale beneficiarului.
l) Administratorul schemei – Municipiul Timisoara prin Direcţia Fiscală a Municipiului Timişoara;
m) Furnizorul de ajutor de stat – Municipiul Timisoara prin Consiliul Local al Municipiului Timişoara;
n)  Întreprinderi în dificultate sunt întreprinderile definite conform Liniilor Directoare comunitare privind ajutorul de stat pentru salvarea şi restructurarea întreprinderilor în dificultate (publicate în Jurnalul Oficial al UE nr. C244/2004);
o) Facilitatea fiscală reprezintă reducerea de la plată a impozitului pe clădiri acordată în baza prezentei scheme;   
p) Beneficiar al schemei: orice persoana juridica, proprietara a unei cladiri situata pe raza Municipiului Timisoara, pentru care detine, cumulativ:
·    un certificat cu recunoastere internationala, care atesta nivelul de sustenabilitate al cladirii, emis in unul din sistemele de evaluare: BREEAM, DGNB, LEED, GREEN STAR si CASBEE;

·    un certificat de performanta energetica clasa A, emis in conformitate cu metodologia de calcul a performantei energetice a cladirilor elaborata in aplicarea Legii nr.372/2005 republicată privind performanţa energetică a clădirilor.
q) Certificatul de performanta energetica al cladirii –document elaborat conform metodologiei de calcul al performanţei energetice a clădirilor, prin care este indicată performanţa energetică a unei clădiri sau a unei unităţi de clădire şi care cuprinde date cu privire la consumurile de energie în clădiri şi care, după caz, poate fi însoţit de recomandări de reducere a acestora;
r)  Certificat care atesta nivelul de sustenabilitate a cladirii – certificat emis in sisteme voluntare de certificare administrate de institutii internationale, prin care este evaluat impactul cladirii asupra factorilor de mediu, economici si sociali, certificarile fiind diferite in functie de standardele sistemelor de evaluare. In aplicarea prezentei scheme sunt avute in vedere sistemele de evaluare: BREEAM, DGNB, LEED, GREEN STAR si CASBEE, iar impactul  asupra factorilor de mediu, economici si sociali trebuie intrunit in mod cumulativ.
VI. CATEGORII DE FACILITATI FISCALE. CONDITII DE ACORDARE SI MENTINERE
Art.6. (1) Facilitațile fiscale care se pot acorda beneficiarilor în cadrul prezentei scheme de minimis, sunt reducerea de la plata impozitului pe clădiri in functie de nivelul de sustenabilitate al cladirii cu efect asupra cresterii calitatii vietii in raport cu factorii de mediu, sociali si economici, astfel:
a). Reducere de 50% la plata impozitului pe clădire – se acorda in cazul in care cladirea detine un certificat de performanta energetica clasa A, precum si un certificat care atesta sustenabilitatea cladirii de nivelul: OUTSTANDIG sau EXCELLENT in sistemul BREEAM (cu toate cele trei componente ale sale: social, economic si de mediu); GOLD in sistemul DGNB; PLATINUM in sistemul LEED; 6 STARS in sistemul GREEN STAR; S sau A din sistemul CASBEE.

b). Reducere de 35% la plata impozitului pe clădire - se acorda in cazul in care cladirea detine un certificat de performanta energetica clasa A, precum si un certificat care atesta sustenabilitatea cladirii de nivelul: VERY GOOD in sistemul BREEAM (cu toate cele trei componente ale sale: social, economic si de mediu); SILVER in sistemul DGNB; GOLD in sistemul LEED; 5 STARS in sistemul GREEN STAR; B+ din sistemul CASBEE;
c). Reducere de 20% la plata impozitului pe clădire - se acorda in cazul in care cladirea detine un certificat de performanta energetica clasa A, precum si un certificat care atesta sustenabilitatea cladirii de nivelul: GOOD din sistemul BREEAM (cu toate cele trei componente ale sale: social, economic si de mediu); SILVER din sistemul LEED; B- din sistemul CASBEE.
(2) Reducerea de la plata impozitului pe clădiri acordata in baza prezentei scheme se aplica incepand cu data de intai a lunii urmatoare celei in care beneficiarii depun la registratura Directiei Fiscale a Municipiului Timisoara cererea insotita de toate documentele necesare pentru acordarea facilitatii,  prevazute la art. 17 alin.2, alin.3 si alin.4 din prezenta.
(3) Certificatul care atesta nivelul de sustenabilitate a cladirii poate viza atat cladiri nou construite, cat si cladiri existente si trebuie sa fie valabil pe toata perioada de acordare a facilitatii. 
(4) In vederea mentinerii facilitatii, beneficiarul are obligatia de a depune anual la registratura Directiei Fiscale a Municipiului Timisoara o declaratie notariala pe proprie raspundere, care sa ateste ca certificarea nu a fost anulata sau retrasa de catre de institutia internationala emitenta.
(5) In situatia in care, ulterior acordarii facilitatii, in urma unei noi aplicatii, beneficiarul obtine un certificat care atesta nivelul de sustenabilitate a cladirii de nivel superior celui acordat initial, aceasta va beneficia de nivelul de reducere la plata impozitului pe clădire corespunzator noii certificari, incepand cu data de intai a lunii urmatoare celei in care depune la registratura Directiei Fiscale a Municipiului Timisoara noul certificat.
(6) In cazul in care survin modificari cu privire la valabilitatea certificatului care atesta nivelul de sustenabilitate al cladirii, care duc la pierderea sau retragerea certificarii, beneficiarul are obligatia sa aduca acest fapt la cunostinta organului fiscal, in termen de 30 de zile de la data de la care au survenit aceste modificari. Facilitatea inceteaza a se acorda incepand cu data de intai a lunii urmatoare pierderii sau retragerii certificarii. 
(7) In cazul in care, pe parcursul perioadei de acordare a facilitatii, sunt aduse la cladirea existenta modificari de natura extinderii, pentru care este necesara o noua recertificare, beneficiarii facilitatii au obligatia de a depune la organul fiscal noul certificat care atesta nivelul de sustenabilitate al cladirii, in termen de 30 de zile de la data eliberarii acestuia. Scutirea se aplica si in cazul extinderii, incepand cu data de intai a lunii urmatoare finalizarii lucrarilor prevazute in autorizatia de construire.

(8) In vederea acordarii facilitatii, solicitantul trebuie sa nu înregistreze datorii privind plata taxelor şi impozitelor datorate bugetului local al Municipiului Timișoara, inclusiv amenzi. Condiția se consideră îndeplinita și în cazul în care, obligațiile fiscale restante sau eventualele diferențe de obligații fiscale constatate de organul fiscal in urma analizarii documentatiei depuse, sunt achitate anterior solutionarii cererii, în termen de maxim 30 de zile de la data comunicarii notificarii emise in acest sens de catre organul fiscal.
(9) In vederea mentinerii facilitatii, conditia achitarii integrale a obligatiilor fiscale datorate bugetului local trebuie indeplinita anual de catre beneficiar, pe toata perioada de acordare. Condiția se consideră îndeplinita și în cazul în care, obligațiile fiscale restante sau eventualele diferențe de obligații fiscale constatate de organul fiscal, sunt achitate în termen de maxim 30 de zile de la data comunicarii notificarii emise in acest sens de catre organul fiscal.
Art.7. (1) Sprijinul financiar în cadrul acestei scheme se acordă beneficiarilor în limita sumei reprezentată de plafonul de minimis, astfel: 
a) Valoarea totală a ajutoarelor de minimis acordate unui beneficiar nu poate depăşi echivalentul în lei a 200.000 Euro, pe o perioadă de trei ani fiscali consecutivi, indiferent dacă ajutorul a fost acordat din surse naţionale sau comunitare.

b) Pentru agenţii economici din sectorul transporturilor valoarea totală a ajutoarelor de minimis acordate unei întreprinderi nu poate depăşi echivalentul în lei a 100.000 Euro, pe o perioadă de trei ani fiscali consecutivi, indiferent dacă ajutorul a fost acordat din surse naţionale sau comunitare. 

(2) Anii fiscali care trebuie luați în considerare  sunt exercițiile financiare utilizate în scop fiscal de beneficiari.Perioada relevantă de trei ani trebuie evaluată pe o bază continuă astfel încât, pentru o fiecare noua acordare a ajutorului de minimis trebuie determinată suma totală a ajutorului de minimis acordat în exercițiul financiar în cauză, precum și pe perioada ultimelor două exerciții financiare.

(3) În cazul în care valoarea totală a ajutoarelor de minimis acordate unui beneficiar pe o perioadă de trei ani fiscali consecutivi, cumulată cu valoarea alocării financiare acordate în conformitate cu prevederile prezentei scheme, depăşeşte pragul de minimis menţionat la alin.1, acesta nu poate beneficia de prevederile schemei, nici chiar pentru acea fracţie din ajutor care nu depăşeşte aceste plafoane.
               Art.8 (1)Reducerea de la plata impozitului pe clădire se acordă in perioada de valabilitate a schemei, in limita bugetului alocat si al plafonului de minimis, corespunzator perioadei ramase pana la incetarea aplicabilitatii schemei, pe o perioada de maxim 5 ani. 
(2) In vederea incadrarii in limita bugetului alocat, acordarea facilitatii se va realiza in ordinea vechimii cererilor depuse si aprobate.
VII. CONDITII DE ELIGIBILITATE PENTRU BENEFICIARI
     Art.9 (1) Pot beneficia de facilităţile fiscale prevăzute în prezenta schemă, persoanele juridice care, îndeplinesc cumulativ următoarele condiţii:

a) au sediul în România si sunt înregistrate la registrul comertului ca societati comerciale, conform Legii nr. 31/1990 privind societăţile comerciale, republicată, cu modificările şi completările ulterioare, sau ca societati cooperative în baza Legii nr. 1/2005 privind organizarea şi funcţionarea cooperaţiei, respectiv in registrul asociatiilor si fundatiilor, conform OG nr.26/2000 sau in registrul asociatiilor religioase, potrivit Legii nr.489/2006 privind libertatea religioasă şi regimul general al cultelor, precum si persoanele juridice organizate ca si companii nationale sau regii autonome; 

b) se încadreaza într-una din situaţiile prevăzute la art.6 și îndeplinesc toate cerințele si conditiile prevăzute în prezenta schemă;
c) nu se află în procedură de executare silită, insolvență, lichidare sau faliment, activitatea să nu fie administrată de un judecător sindic, să nu aibe restricţii în activităţile comerciale, să nu aibe activităţile suspendate, să nu fie subiectul unei înţelegeri a creditorilor sau să nu se afle într-o situaţie similară cu cele mentionate anterior; 
d) nu înregistreaza datorii privind plata taxelor şi impozitelor datorate bugetului local al Municipiului Timișoara, inclusiv amenzi; 

e) nu se afla în dificultate conform Liniilor directoare comunitare privind ajutorul de stat pentru salvarea şi restructurarea întreprinderilor în dificultate, publicate în Jurnalul Oficial al Uniunii Europene nr. C 244 din 1 octombrie 2004;
f) nu a fost constatată o faptă ce constituie infracţiune de natură financiar-economică, pentru care s-a pronunţat o hotărâre judecătorească definitivă; 

g) reprezentantul legal al persoanei juridice nu furnizează informații false;
h) solicitantul să nu fi beneficiat în ultimii 2 ani fiscali şi în anul fiscal în curs, fie din surse ale bugetului de stat sau ale autorităţilor locale, fie din surse comunitare, de ajutor de minimis, care, cumulat cu valoarea alocarii financiare acordata in temeiul prezentei scheme, să depăşească echivalentul în lei a 200.000 euro, iar în cazul întreprinderii care activează în sectorul transport rutier echivalentul a 100.000 euro;

i) să nu fi fost subiectul unei decizii a Comisiei Europene de recuperare a unui ajutor de stat sau, în cazul în care a făcut obiectul unei astfel de decizii, aceasta a fost deja executată şi creanţa integral recuperată;
(2) Solicitanţii care sunt subiectul unei proceduri de recuperare a unor ajutoare declarate ilegale şi incompatibile sau utilizate abuziv nu sunt eligibili pentru a primi finanţare în cadrul schemei.
VIII. ANULAREA SAU ÎNCETAREA ACORDĂRII FACILITĂŢILOR FISCALE 

Art.10. (1) Dacă se constata că beneficiarul nu a respectat conditiile de acordare prevăzute de prezenta schemă, facilitatile se anulează. 

(2) Anularea facilitatii are ca efect recalcularea retroactivă a impozitului datorat, inclusiv a majorărilor de întârziere aferente, stabilite conform prevederilor legale.
Art.11. Facilitățile prevăzute de prezenta schemă încetează a se acorda:
a) In cazul în care se constată, pe perioada de acordare a facilitatii, că societatea figurează la data de 31 decembrie a fiecarui an fiscal in evidenţele Direcției Fiscale a Municipiului Timișoara cu obligaţii de plată restante si beneficiarul nu procedeaza la achitarea acestora in termen de 30 de zile de la data notificarii facute in acest sens, facilitatea inceteaza a se mai acorda de la data scadentei termenului de plata a obligatiilor fiscale neachitate;
b) In situaţia în care se constată că societatea a atins plafonul de minimis sau se atinge bugetul alocat, acordarea ajutorului de minimis se sistează începând cu luna următoare evenimentului produs;

c) In cazurile in care institutia internationala care a emis certificatul care atesta nivelul de sustenabilitate a cladirii, a procedat la retragerea acestuia sau daca certificatul nu mai este valabil, acordarea ajutorului de minimis se sistează începând cu luna următoare evenimentului produs .
IX.    DURATA SCHEMEI
Art.12. Prezenta schemă de ajutor de minimis se aplica în perioada 01.04.2014 – 30.04.2019, în limita bugetului alocat.
X.  NUMAR BENEFICIARI SI BUGETUL SCHEMEI  
Art.13.  Numărul total estimat al beneficiarilor de ajutor de minimis în temeiul prezentei scheme este de 30.
Art.14. (1) Valoarea totală estimată a ajutorului de minimis care va fi acordat în cadrul prezentei scheme, pe întreaga durată de aplicare a acesteia, este de 2.100.000 euro, defalcată după cum urmează:
a) Pentru perioada 01.04.2014-31.12.2014: 252.000 euro;

b) Pentru anul 2015: 370.000 euro;

c) Pentru anul 2016: 405.000 euro; 

d) Pentru anul 2017: 450.000 euro; 
e) Pentru anul 2018: 490.000 euro; 
f) Pentru perioada 01.01.2019-30.04.2019 :  133.000 euro;

 (2) Echivalentul în euro al facilității acordate pe fiecare an fiscal, va fi obținut la cursul de schimb al BNR, la data acordării.
           XI. AUTORITATEA PUBLICĂ COMPETENTĂ SĂ IMPLEMENTEZE SCHEMA

Art.15 (1) Autoritatea publica ce implementează prezenta schema de ajutor de minimis este Municipiul Timisoara prin Consiliul Local al Municipiului Timişoara.

(2) Prezenta schemă este adoptată potrivit art. 3 alin (3) din O.U.G. 117/2006 privind procedurile naţionale in domeniul ajutorului de stat aprobată prin legea nr.137/2007.
    
XII. MODALITATEA DE IMPLEMENTARE A SCHEMEI
Art.16. Facilităţile fiscale prevăzute de prezenta schemă se solicita in perioada de valabilitate a schemei si se acordă cu respectarea prevederilor acesteia. 
   Art.17.  (1) Orice solicitant care doreşte să beneficieze de ajutor de minimis în condiţiile prezentei
scheme, depune la registratura Direcției Fiscale a Municipiului Timișoara o cerere scrisă, formulată de reprezentantul legal al societății sau împuternicitul acestuia și semnata în original, prin care solicită acordarea facilităţii fiscale;
(2) Cererea va fi  însoţită de următoarele documente justificative, cu caracter general:

a) Actele de înființare ale societatii comerciale, asociatiilor, fundațiilor, cooperațiilor, companiilor nationale sau regiilor autonome (actul de infiintare, statut, sentinta judecătoreasca de dobândire a personalității juridice), precum si actele care atesta modificarile ulterioare (acte aditionale la statut, incheieri de inscriere mentiuni etc) ;

b) Certificatul de inscriere al persoanei juridice fara scop patrimonial si certificatul de inregistrare fiscala, in cazul asociatiilor si fundatiilor ;
c) Certificat constatator emis de Oficiul Registrului Comertului de pe langa Tribunalul Timis, care sa nu fie mai vechi de 30 de zile de la eliberare, privind : datele de identificare; codul unic de înregistrare; asociaţii şi reprezentanţii legali; domeniul de activitate principal şi toate domeniile secundare de activitate; puncte de lucru; data ultimei menţiuni înscrise în registrul comertului şi obiectul acesteia; date referitoare la starea de faliment, insolventa, reorganizare judiciară sau alte situaţii de lichidare a activităţii prevăzute de lege ; daca persoana juridica a fost condamnata pentru o faptă ce constituie infracţiune de natură economică sau fiscală, pentru care s-a pronunţat o hotărâre judecătorească definitivă ; 
d) Codul unic de inregistrare /codul de identificare fiscala ;

e) Bilanturile intocmite pentru ultimii 5 ani fiscali anteriori anului in care se solicita ajutorul;

f) Balantele de verificare aferente bilanturilor, respectiv pentru luna decembrie a fiecarui an pentru ultimii 5 ani fiscali anteriori anului in care se solicita ajutorul precum si ultima balanta aferenta acestui an;

g) Listele de inventariere pe coduri de clasificare conform HG 2139/2004 pentru toate grupele de mijloace fixe din perioada ultimilor 5 ani fiscali anteriori anului in care se solicita ajutorul; 

h) Extrasele de carte funciara aferente cladirilor aflate in proprietate, pentru care se solicita acordarea facilitatii ;
i) Autorizatiile de constructie eliberate pentru cladire, documentele din care sa rezulte instiintarea privind data inceperii lucrarilor, daca s-a prelungit valabilitatea autorizatiilor de constructie, precum si inregistrarea in contabilitatea societatii a acestor operatiuni economice (note contabile privind inregistrarea taxei de autorizatie de constructie si a taxei pentru regularizarea autorizatiei de constructie pentru fiecare autorizatie de constructie in parte, alte taxe care intra in costul de achiziţie al cladirii;
j) Procesul verbal de recepţie la terminarea lucrărilor, încheiat în termenul prevăzut de prevederile legale în vigoare;
k) Explicitarea soldului final al contului 231 ,,imobilizari corporale in curs’’ la data de 31.12.2008 si modificarile lunare intervenite in ultimii 5 ani fiscali anteriori anului in care se solicita ajutorul;                                                                                                                                             

l) În cazul in care sunt cladiri, terenuri, mijloace de transport nedeclarate, precum si modificari (intrari/iesiri) in cursul anului aferente conturilor de terenuri, cladiri, mijloace de transport, se vor prezenta documentele justificative aferente, respectiv :
- contractul de vanzare-cumparare si factura, 

- raportul de reevaluare efectuat asupra proprietatilor detinute si procesul verbal incheiat in urma sedintei Consiliului de Administratie prin care s-a aprobat noua valoare a cladirii  

- procesele verbale de receptie aferente lucrarilor de construire/modernizare  cuprinse in autorizatiile de construire, cu valoarea finala a lucrarilor receptionate. 
m) Înregistrarile contabile aferente operatiunilor economice din contabilitate ce vizeaza aspectele mai sus prezentate (respectiv note contabile si balanta de verificare) ;
n) Cazierul fiscal eliberat de organul fiscal, în condițiile legii, inclusiv pentru punctele de lucru;
o) Împuternicire semnată şi ştampilată de reprezentantul legal al solicitantului, în cazul în care o altă persoană decât aceasta semnează cererea;
p) Copia a buletinului de identitate/cărţii de identitate a persoanei împuternicite să semneze cererea;
q) Dovada înregistrării în contabilitate a valorii cladirii conform reglementărilor legale în vigoare;
r) Ultima situaţie financiară anuală/semestrială în vederea stabilirii activităţii preponderente, codificată CAEN;
s) Opisul cu documentele depuse pentru obţinerea facilităţilor fiscale.
Nota: Documentele solicitate vor fi depuse in original sau copie certificata pentru conformitate cu originalul de către reprezentantul legal al solicitantului.
     (3) Cererea va fi  însoţită de următoarele documente justificative, cu caracter special:

      a) Certificatul care atesta nivelul de sustenabilitate al cladirii, emis de un organism cu recunoastere internationala, in copie notariala legalizata si tradus in limba romana;

       b) Certificatul de performanta energetica al cladirii pentru care se solicita sprijinul, emis de catre un auditor energetic autorizat.
 (4) Cererea va fi însoțită de declarațiile pe propria răspundere a reprezentantului legal al solicitantului, în formă scrisă și autentificată, cu privire la:
a) sectorul principal si secundar de activitate al persoanei juridice; 
b) faptul că persoana juridica nu se află în procedură de executare silită, insolvență, lichidare sau faliment, activitatea să nu fie administrată de un judecător sindic, să nu aibe restricţii în activităţile comerciale, să nu aibe activităţile suspendate, să nu fie subiectul unei înţelegeri a creditorilor sau să nu se afle într-o situaţie similară cu cele mentionate anterior;

c) faptul că nu este îndeplinită nici o condiţie pentru a fi considerată întreprindere în dificultate, conform Liniilor directoare comunitare privind ajutorul de stat pentru salvarea şi restructurarea întreprinderilor în dificultate, publicate în Jurnalul Oficial al Uniunii Europene nr. C 244 din 1 octombrie 2004;
d) nu a fost constatată în sarcina persoanei juridice o faptă ce constituie infracţiune de natură economică sau fiscală, pentru care s-a pronunţat o hotărâre judecătorească definitivă; 
e) faptul că persoana juridica nu a beneficiat în ultimii 2 ani fiscali şi în anul fiscal în curs, fie din surse ale bugetului de stat sau ale autorităţilor locale, fie din surse comunitare, de ajutor de minimis, care, cumulat cu suma solicitată în proiect, să depăşească echivalentul în lei a 200.000 euro, iar în cazul întreprinderii care activează în sectorul transport rutier echivalentul a 100.000 euro. Dacă persoana juridica a beneficiat/beneficiază de ajutoare de minimis, se va depune o declarație pe propria răspundere privind ajutoarele primite in anul fiscal in curs si in ultimii doi ani fiscali, fie din surse ale statului sau ale autoritatilor locale, fie din surse comunitare.faptul că întreprinderea nu a făcut obiectul unei decizii a Comisiei Europene de recuperare a unui ajutor de stat sau, în cazul în care a făcut obiectul unei astfel de decizii, aceasta a fost deja executată şi creanţa integral recuperată;
f) faptul că persoana juridica nu a beneficiat şi nu va beneficia de ajutor de minimis sau ajutor de stat pe alte scheme regionale de la alţi furnizori de ajutor de stat pentru aceleaşi costuri eligibile ale investiţiei iniţiale pentru care a solicitat ajutor de minimis în temeiul prezentei scheme;
g) faptul că persoana juridica nu face subiectul unei proceduri de recuperare a unor ajutoare declarate ilegale şi incompatibile sau utilizate abuziv;
h) faptul că, toate informațiile înscrise în cuprinsul declarației corespund realității.
Notă: Declaraţiile notariale pe proprie răspundere precizate la alin.(4) pot fi prezentate separat, sau pot fi cuprinse într-un sigur înscris. 
         Art. 18. (1) Cererile și documentația aferentă vor fi analizate de către Direcția Fiscală a Municipiului Timișoara - Serviciul Impozite si Taxe Persoane Juridice si Serviciul Impuneri Persoane Juridice. Cererile vor fi solutionate  în termen de maxim 45 de zile de la data înregistrării acestora. 

(2) Serviciile de specialitate din cadrul Direcției Fiscale a Municipiului Timișoara, vor verifica îndeplinirea cerinței de achitare a obligațiilor față de bugetul local al municipiului Timișoara. In situatia in care organul fiscal constata ca, solicitantul figureaza in evidentele fiscale cu obligatii de natura impozitelor si taxelor locale, precum si amenzi neachitate la scadenta, va proceda la notificarea contribuabilului. 
(3) Serviciile de specialitate din cadrul Direcției Fiscale a Municipiului Timișoara, vor verifica existenta certificarii, raportat la enitatea care a emis certificarea, la urmatoarele adrese de internet:  
- pentru certificatele de sustenabilitate emise de catre BREEAM: http://www.greenbooklive.com/ search/scheme.jsp?id=202
- pentru certificatele de sustenabilitate emise de catre LEED : http://www.usgbc.org/projects
- pentru certificatele de sustenabilitate emise de catre DGNB: http://www.dgnb-system.de/en/projects/
- pentru certificatele de sustenabilitate emise de catre CASBEE : http://www.ibec.or.jp/CASBEE/ english/certified_bldgs.htm
- pentru certificatele de sustenabilitate emise de catre GREEN STAR : http://www.gbca.org.au/project-directory.asp
        (4) În cazul în care cererea pentru acordarea de facilităţi fiscale este incompletă, nu conţine informaţii corecte, nu este însoţită de toată documentaţia necesară sau există neconcordanţe în informaţiile furnizate, Direcția Fiscală a Municipiului Timișoara prin serviciile de specialitate, va transmite o înştiinţare prin care se solicită completarea cererii sau documentaţiei. In acest caz termenul de evaluare prevăzut la alineatul (1) curge de la data depunerii completarilor solicitate.
       (5) In cazul societatilor comerciale care au ca obiect de activitate secundar, activitati exceptate de prezenta schema, se va verifica daca in declaratia pe proprie raspundere se precizeaza expres ca societatea nu desfasoara activitati dintre cele exceptate, prevazute ca obiect secundar de activitate in actul de constituire al acesteia; in cazul in care in declaratia pe proprie raspundere se face referire doar la obiectul de  activitate principal, se va solicita depunerea unei declaratii complete, in care sa se indice expres faptul ca societatea nu desfasoara activitatile exceptate si se va verifica in contabilitatea beneficiarului daca societatea obtine venituri din aceste activitati. In cazul in care societatea nu desfasoara activitati din cele exceptate, daca indeplineste conditiile prevazute in prezenta schema, va beneficia de prevederile acesteia. In situatia in care, in urma verificarilor, va rezulta ca societatea efectueaza activitati dintre cele exceptate, inscrise ca obiect secundar de activitate in statut, aceasta nu va beneficia de ajutorul de minimis. Rezultatul verificarilor efectuate va fi inscris in referat in mod explicit, facandu-se referire atat la declaratia pe proprie raspundere cat si la verificarile efectuate.
(6) În urma procesului de evaluare a cererii pentru acordarea de facilităţi fiscale, serviciile de specialitate, vor întocmi un referat cu propunere de acordare sau neacordare a facilităţilor fiscale, care va fi verificat de către Directorul  Executiv al Direcției Fiscale a Municipiului Timișoara, va fi avizat juridic de catre Biroul Contencios și supus spre aprobare Primarului Municipiului Timișoara, fără a mai fi necesară aprobarea fiecărei cereri de acordare a facilitatii fiscale prin Hotărâre a Consiliului Local. În baza referatului de acordare/neacordare, se va emite de catre serviciul de specialitate decizia privind acordarea sau neacordarea ajutorului de minimis.

          (7) Direcția Fiscală a Municipiului Timișoara, prin serviciile de specialitate, verifică respectarea prevederilor prezentei scheme. De asemenea, va aduce la îndeplinire hotărârea Consiliului Local al Municipiului Timișoara adoptată în aplicarea prezentei scheme. În cazul în care se va constata depășirea plafonului prevăzut de prezenta schemă, va propune Consiliului Local recuperarea totală sau parțială, după caz, a ajutorului acordat. 
           (8) Recuperarea ajutorului de stat se realizează conform prevederilor Ordonanţei de urgenţă a Guvernului nr. 117/2006 privind procedurile naţionale în domeniul ajutorului de stat, aprobată cu modificări şi completări prin Legea nr. 137/2007.

          (9) Direcția Fiscală a Municipiului Timișoara, prin serviciile de specialitate, va înştiinţa solicitantul despre modul de evaluare şi aprobare a facilităţilor solicitate şi va proceda la înregistrarea ajutorului de minimis acordat, într-un registru special în vederea monitorizării modului de implementare şi raportărilor ulterioare.
           XIII. TRANSPRENȚA ȘI MONITORIZAREA PREZENTEI SCHEME:
            Art.21. Municipiul Timișoara, în calitate de furnizor de ajutor de minimis, are obligaţia de a face public pe site-ul propriu www.primaritm.ro utilizarea integrală a bugetului alocat pentru această schemă şi respectiv data de la care nu se mai înregistrează cereri pentru acordarea facilităţilor fiscale .
            Art.22. Schema de ajutor de minimis va fi publicată integral pe site-ul primariei municipiului Timisoara www.primaritm.ro, secțiunea Consiliul Local, Proiecte de hotărâri, precum si pe site-ul Direcției Fiscale a Municipiului Timișoara www.dfmt.ro.
           XIV. REGULI PRIVIND RAPORTAREA ȘI MONITORIZAREA AJUTORULUI DE MINIMIS
              Art.23. Furnizorul de ajutor de minimis, prin Direcția Fiscală a Municipiului Timișoara, la acordarea unui ajutor de minimis, va informa în scris beneficiarii cu privire la cuantumul ajutorului de minimis acordat în baza prezentei scheme și despre caracterul său de minimis, făcând referință expresă la Regulamentul Comisiei Europene nr.1998/2006 privind aplicarea art.87 şi art.88 din Tratatul de Instituire a Comunităţii Europene în cazul ajutoarelor de minimis, publicat în jurnalul oficial al Uniunii Europene O.J.L. 379/28.12.2006.
             Art.24. Raportarea şi monitorizarea ajutoarelor de minimis acordate în baza prezentei scheme se fac în conformitate cu legislaţia comunitară şi cu prevederile Regulamentului privind procedurile de monitorizare a ajutoarelor de stat, pus în aplicare prin Ordinul Preşedintelui Consiliului Concurenţei nr. 175, publicat în Monitorul Oficial al României, Partea I, nr. 436 din data de 28.06.2007.
             Art.25. Furnizorul de ajutor de minimis, prin serviciile de specialitate ale Direcției Fiscale a Municipiului Timișoara, păstrează evidenţa detaliată a ajutoarelor acordate în baza prezentei scheme pe o durată de 10 ani de la data la care ultima alocare specifică a fost acordată în baza schemei. Această evidenţă trebuie să conţină toate informaţiile necesare pentru a demonstra respectarea condiţiilor impuse de legislaţia comunitară în domeniul ajutorului de stat.
              Art.26. (1) Furnizorul are obligaţia de a supraveghea permanent ajutoarele de minimis acordate, aflate în derulare, şi de a dispune măsurile care se impun în cazul încălcării condiţiilor impuse prin prezenta schemă sau prin legislaţia naţională sau europeană aplicabilă la momentul respectiv.
(2) Furnizorul, prin Direcția Fiscală a Municipiului Timișoara, are obligaţia de a transmite Consiliului Concurenţei, în formatul şi în termenul prevăzut de Regulamentul privind procedurile de monitorizare a ajutoarelor de stat, toate datele şi informaţiile necesare pentru monitorizarea ajutoarelor de minimis la nivel naţional.
(3) În cazul în care există îndoieli serioase cu privire la datele transmise de către furnizor, Consiliul Concurenţei poate să solicite date şi informaţii suplimentare şi, după caz, să facă verificări la faţa locului.
(4) În cazul în care furnizorul nu are date definitive privind valoarea ajutorului de minimis, acesta va transmite valori estimative.
 (5) Erorile constatate de furnizor şi corecţiile legale, anulări, recalculări, recuperări, rambursări, se raportează până la 31 martie a anului următor anului de raportare.
 (6) Furnizorul, prin Direcția Fiscală a Municipiului Timișoara, va transmite spre informare Consiliului Concurenţei prezenta schema în termen de 15 zile de la data adoptării acesteia, conform art. 6 al O.U.G nr. 117/2006 privind procedurile naţionale în domeniul ajutorului de stat, cu modificările şi completările ulterioare, aprobată prin Legea nr. 137/2007 referitoare la procedura de pregătire a notificării şi informării.
Art.27. Pe baza unei cereri scrise, furnizorul va transmite Comisiei Europene, prin intermediul Consiliului Concurenţei, în 20 de zile lucrătoare sau în termenul fixat în cerere, toate informaţiile pe care Comisia Europeană le consideră necesare pentru evaluarea respectării condiţiilor acestei scheme de ajutor de minimis.
Art.28. Administratorul prezentei scheme are obligaţia de a pune la dispoziţia furnizorului de ajutor de minimis, în formatul şi în termenul solicitat de către acesta, toate datele şi informaţiile necesare în vederea îndeplinirii procedurilor de raportare şi monitorizare ce cad în sarcina furnizorului.
INITIATORI:
- RADU DRAGOS DIMECA, CONSILIER LOCAL ______________________
- BOGDAN HERZOG, CONSILIER LOCAL ____________________________

